Batulicin– Haraga ayam ras di Tanah Bumbu imbah sawat turun setumat, damini naik pulang. Mun minggu tadi kawa haja saikung ukuran 1,8 kilo Rp35 ribu, maka naik jadi Rp41 ribu, Sanaian (8/2/2021).
Basasarnya haraga ayam tatangguhan buhan pengusaha ayam lantaran banyak parmintaan di Bumi Bersujud.
Pengusaha ayam ras atawa ayam potong, Wawan Supriyadi mangisahakan, naik turun haraga ayam diwadahnya tagantung agen di Pelaihari, wan jua paminat nang babanyak.
haraga ujar nang baisi usaha ayam potong Jl Insgub, Karang Jawa Kelurahan Kampung Baru, Simpang Empat nginih, kada kawa ditangguh, sualnya hari-hari nang bapasan ayam kada tantu rekenannya.”Apalagi rahatan virus kuruna-19 nginih, makinnya ngalih ditangguh” ujarnya.
Imbahanu jar Wawan, sahari inya mamasan 250 ikung, mun rahat naik nginih paksa bakurang jadi 150 haja.
Nang karasaan banar naik, ujar Wawan, mun parahatan urang rami basalamatan, tabarung puasaan, bamuludan atau haulan.
“Ulun nih malayani kulaan nang di Simpang Empat wan Batulicin haja, mudal ulun babaya jua, ” jar Wawan manutup pandiran.(noe/gambar: youtube)
bjn_Latn bjn_Latn bjn_Latn bjn_Latn bjn_Latn bjn_Latn bjn_Latn